Fernando Gaviria vyhral hneď svoju debutovú etapu na Tour de France. Vo veku 23 rokov si tak aspoň na nejaký čas oblečie žltý dres pre lídra celkového bodovania. "Veril som si. Je to môj splnený sen," povedal po pretekoch Gaviria.
Úvodná etapa mala byť pomerne pokojná a väčšinu času aj bola. Všetko sa však skomplikovalo v závere. Ten poznačili dva hromadné pády, ktoré vyradili z boja o etapové víťazstvo viacerých favoritov.
Vzadu zostali Chris Froome či Arnaud Démare, v záverečnom špurte chýbali aj Greipel a Quintana.
Pre Sagana ide už o 18. druhé miesto na TdF.
Saganov najväčší súper
Práve Gaviria bude Saganovým najväčším súperom v boji o zelený dres pre víťaza bodovacej súťaže. Sagan bude musieť dobiehať ešte o niečo väčší náskok kvôli šprintérskej prémii, ktorú takisto získal Gaviria.
Tour de France píše už svoj 105. ročník. Od 7. do 29. júla absolvujú pretekári 21 etáp s celkovou dĺžkou 3 329 kilometrov.
Správu budeme aktualizovať.